cyanic-selkie/wikianc huggingface dataset:
Airijos Atstovų rūmai
Sudėtis
Atstovų rūmų rinkimuose gali balsuoti visi vyresni nei aštuoniolikos metų Airijos ir Jungtinės Karalystės piliečiai. Šalies ministras pirmininkas bet kuriuo metu gali kreiptis į prezidentą su prašymu paleisti Atstovų rūmus. Tokiu atveju visuotiniai rinkimai privalo įvykti per trisdešimt dienų nuo seno parlamento paleidimo. Prezidentas gali atsisakyti paliesti Atstovų rūmus ir paprašyti jų sudaryti alternatyvią vyriausybę nesurengiant visuotinių rinkimų.
Vieno perleidžiamo balso rinkimų sistema iš esmės sukuria proporcingą Atstovų rūmų atstovavimą. Vis dėlto teigiama, kad nedidelis rinkimų apygardų dydis suteikia didesnėms partijoms nedidelį pranašumą ir sukuria nepakankamą mažų partijų atstovavimą. Nuo XX a. paskutiniojo dešimtmečio valdančiųjų daugumą sudarė koalicinės vyriausybės. Tačiau iki 1989 m. vyriausybę dažniausiai sudarydavo vienintelė Fianna Fáil partija. Vieno perleidžiamo balso rinkimų sistema reikalauja, kad viena rinkimų apygarda į Atstovų rūmus siųstų kelis kandidatus, o tai reiškia, kad dažniausiai kandidatai turi varžytis su kitais tos pačios partijos atstovais, kas padidina rinkėjų pasirinkimą. Šalyje taip pat buvo pateikti siūlymai pakeisti rinkimų sistemą į daugumos atstovavimo rinkimų sistemą. Vis dėlto, pasiūlymai 1959 m. ir 1968 m. referendumuose buvo atmesti.
Šiuo metu kiekviena rinkimų apygarda renka nuo trijų iki penkių deputatų. Konstitucijoje numatyta, kad nė viena rinkimų apygarda negali išrinkti mažiau nei trijų deputatų, tačiau nenurodo maksimalaus deputatų skaičiaus. Vis dėlto, Rinkimų įstatymo 6-tas straipsnis nurodo, kad viena rinkimų apygarda gali rinkti ne daugiau penkių deputatų. Taip pat Konstitucijoje reikalaujama, kad rinkimų apygardos deputatų skaičiaus apribojimai būtų peržiūrėti bent kas dvylika metų, kad juos būtų galima pakeisti, atsižvelgiant į gyventojų skaičių pagal naujausią gyventojų surašymą. Šiuo metu apribojimus peržiūri nepriklausoma komisija, o jos rekomendacijos yra įtvirtinamos įstatymu. Šalies Konstitucija draudžia netinkamą deputatų paskirstymą.
Koncentroskė
Koncentroskė – buvęs kaimas Zarasų rajono savivaldybėje, 6 km nuo Liaudėnų.
Airijos Atstovų rūmai
Deputatų skaičius
Nuo 2002 m. vienas Atstovų rūmų deputatas atstovauja 25 000 šalies piliečių. Šis santykis yra panašus į daugelio kitų Europos Sąjungos šalių nacionalinių parlamentų santykį.
Krokšlės (Varėna)
Krokšlės – buvęs viensėdis Varėnos rajono savivaldybėje, 5 km į rytus nuo Valkininkų, kairiajame Merkio krante.
Airijos Atstovų rūmai
Deputatų skaičius
1937 m., priėmus dabartinę Konstituciją, Atstovų rūmų deputatų skaičius buvo sumažintas nuo 153 iki 138. Vis dėlto, septintajame dešimtmetyje skaičius padidėjo iki 144, 1977 m. rinkimuose iki 148, o 1981 m. rinkimuose iki 166. 2011 m. Rinkimų įstatymas numatė, kad narių skaičius „turi būti ne mažesnis nei 153 ir ne didesnis nei 160“. Šis naujas įstatymas įsigaliojo 2016 m. rinkimų metu, kuomet buvo į Atstovų rūmus buvo išrinkti 158 nariai. 2020 m. rinkimų metu narių skaičius buvo padidintas iki 160.
Kadencijos trukmė
1919 m. sausio 21 d. Airijos respublikonai įkūrė atskirą vienkamerinį Airijos parlamentą, žinomą kaip Dáil Éireann, kuris valdė 1919-1922 m. susikūrusią Airių Respubliką. Nei Britanijos, nei kitų šalių vyriausybės nepripažino šio parlamento teisėtu Airijos parlamentu. Vienas pirmųjų parlamento veiksmų buvo ratifikuoti Konstituciją. Pirmoji ir antroji tuometinio parlamento kadencijos (1919-1922 m.) valdė valstybę pagal šios, laikinosios, Konstitucijos nuostatas. Kadangi Konstitucija buvo laikinoji, joje nebuvo nurodyta parlamento kadencijos trukmė.
1922 m. pasirašius Anglų-airių sutartį, kuri užbaigė Airijos nepriklausomybės karą, vienkamerinis Dáil Éireann tapo naujai įkurto Laisvosios Airijos valstybės parlamento – Irachto – žemaisiais rūmais. Pagal šią sutartį 1919-1922 m. Konstituciją pakeitė nauja Laisvosios Airijos valstybės Konstitucija.
Jungtinių Valstijų Finansų departamentas
Jungtinių Valstijų finansų departamentas – JAV federalinis vykdomosios valdžios departamentas, valdantis JAV federalinį valstybės iždą. Departamentas įkurtas 1789 m. valdyti valstybės biudžeto pajamas. Prie JAV finansų departamento esantys JAV graviravimo ir spausdinimo biuras ir JAV pinigų kalykla atitinkamai spausdina ir kala visus cirkuliacijoje esančius dolerio banknotus ir monetas. JAV Vidinių pajamų tarnyba yra atsakinga už mokesčių surinkimą JAV. Taip pat JAV finansų departamentas yra atsakingas už JAV valstybės skolos valdymą, bankų bei taupymo ir paskolų asociacijų licencijavimą ir priežiūrą. JAV finansų departamentas pataria įstatymų leidžiamosios ir vykdomosios valdžių institucijoms fiskalinės politikos klausimais.
Airijos Atstovų rūmai
Kadencijos trukmė
Laisvosios Airijos valstybės Konstitucijoje buvo nustatyta, kad maksimali Atstovų rūmų kadencijos trukmė yra ketveri metai. 1927 m. Irachtas priėmė Konstitucijos pataisą. Šia pataisa buvo nustatyta, kad maksimali Atstovų rūmų kadencijos trukmė yra pratęsiama nuo ketverių iki šešerių metų. Tais pačiais metais Irachtas priėmė Rinkimų įstatymą, kuriame teigiama, kad „maksimali Irachto kadencijos trukmė, jo nepaleidus anksčiau laiko, turėtų būti penkeri metai nuo pirmojo Atstovų rūmų posėdžio“.
Jungtinių Valstijų Finansų departamentas
JAV finansų departamentui vadovauja JAV iždo sekretorius, kuris taip pat yra JAV vyriausybės kabineto narys. Vyriausiasis JAV iždo sekretoriaus patarėjas yra JAV iždininkas. Abiejų šių pareigūnų parašai yra ant visų JAV dolerio banknotų.
Airijos Atstovų rūmai
Kadencijos trukmė
1937 m. gruodžio 29 d. Laisvoji Airijos valstybė nustojo egzistuoti. Ją pakeitė nauja valstybė – Airija, kurioje buvo priimta Airijos Konstitucija. Konstitucijos 16-tame straipsnyje nustatyta, kad „Atstovų rūmų kadencija neturėtų būti ilgesnė nei septyneri metai nuo pirmojo jų posėdžio: įstatymu gali būti nustatytas trumpesnis laikotarpis“. Nepaisant to, kad pagal Konstituciją maksimali Atstovų rūmų trukmė pailgėjo iki septynerių metų, šalyje liko galioti Rinkimų įstatymas, kuriame jau anksčiau buvo numatyta, kad kadencijos trukmė turi būti ne ilgesnė nei penkeri metai. Dėl tos priežasties, maksimali Atstovų rūmų kadencijos trukmė liko penkeri metai.
Jungtinių Valstijų Finansų departamentas
Pirmasis JAV iždo sektorius buvo Aleksandras Hamiltonas. Hamiltonas beveik vienas pats padėjo pamatus JAV finansinei sistemai. A. Hamiltonas įamžintas dešimties JAV dolerių banknoto priekinėje pusėje (averse), o JAV finansų departamento pastatas vaizduojamas banknoto reverse.
Airijos Atstovų rūmai
Atstovų rūmų pirmininkas
Airijos Atstovų rūmų pirmininkas airiškai yra vadinamas Ceann Comhairle. Pirmininkas yra išrenkamas iš visų Atstovų rūmų narių, tačiau jis griežtai privalo laikytis nešališkumo. Nepaistant to, paprastai vyriausybė bando išrinkti savo partijos narį. Pirmininkas Atstovų rūmų posėdžiuose gali balsuoti tik tuo atveju, jei balsavimo metu „už“ balsuoja lygiai pusė deputatų. Dabartinis Atstovų rūmų pirmininkas yra Fianna Fáil deputatas Seán Ó Fearghaíl.
Jungtinių Valstijų Finansų departamentas
thumb|left|200px|Dabartinė [[JAV iždo sekretorius|JAV iždo sekretorė Janet Yellen]] Dabartinė JAV iždo sekretorė yra Janet Yellen, kurios kandidatūra buvo patvirtinta 2021 m. sausio 26 d. Jovita Carranza yra dabartinė JAV iždininkė, paskirta 2017 m. balandžio 28 d.
Airijos Atstovų rūmai
Galios
Nors iš esmės Atstovų rūmai yra tik viena iš trijų Irachto sudedamųjų dalių (kiti du yra Airijos prezidentas ir Senatas), praktiškai Atstovų rūmams konstituciškai suteiktos galios daro juos galingiausia Irachto dalimi. Tai reiškia, kad dauguma Atstovų rūmų priimtų įstatymo projektų galiausiai tampa įstatymais. Šalies prezidentas gali įstatymo projektą vetuoti tik tuo atveju, jei jis prieštarauja šalies Konstitucijai. Tokiu atveju, prezidentas privalo perduoti įstatymo projektą Airijos Aukščiausiajam teismui nagrinėti.
Be įstatymų leidžiamosios funkcijos, Atstovų rūmai taip pat patvirtina Airijos ministro pirmininko kandidatūrą. Atstovų rūmai taip pat gali Airijos vyriausybei perduoti nepasitikėjimo votumą. Tokiu atveju ministras pirmininkas arba turi siekti parlamento paleidimo, arba atsistatydinti.
Atstovų rūmai turi išskirtinę galią:
Veiklos
Nuo 2019 m. Atstovų rūmai susirenka antradieniais, trečiadieniais ir ketvirtadieniais. Susirinkimuose Atstovų rūmų nariai užduoda klausimus ministrams, ministrui pirmininkui, veda diskusijas dėl įstatymų projektų.
Diskusijos ir kalbos dažniausiai vyksta anglų kalba, tačiau yra leidžiama, jog deputatas šnekėtų ir airių kalba.
Balsavimo tvarka
Iš pradžių Atstovų rūmų pirmininkas (arba jo pavaduotojas) pateikia klausimą airių kalba, prašydamas dalyvaujančių deputatų sakyti Tá arba Níl, jei jie sutinka arba nesutinka su jiems pateiktu klausimu. Gavęs atsakymus, pirmininkas pateikia savo nuomonę dėl balsavimo rezultatų. Deputatai gali užginčyti pirmininko nuomonę ir pareikalauti balsavimo raštu, šaukdami Vótáil!. Pirmininkas tada sušunka Vótáil!, kas pradeda balsavimo procesą. Prieš balsavimą Leinsterio rūmuose ir aplinkiniuose pastatuose nuskamba skambutis, kviečiantis deputatus balsuoti. Skambutis skamba šešias minutes, o posėdžių salės durys yra užrakinamos dar po keturių.
Dumblaukė
Istorija
Panaikintas 1984 m. lapkričio 28 d.
Airijos Atstovų rūmai
Balsavimo tvarka
Nors elektroninis balsavimas tapo įprasta praktika, kartais Atstovų rūmų nariai balsuoja ant popierinių biuletenių, naudodamiesi balsavimo kabinomis, esančiomis posėdžių salės gale. Dažniausiai ant popierinių biuletenių deputatai balsuoja dėl nepasitikėjimo vyriausybe. Balsų skaičiuotojas gali pareikalauti, kad balsavimas vyktų biuleteniais, ypač kai yra nagrinėjami ypatingos svarbos nutarimai.
Pirmtakai
Pirmasis Airijos parlamentas buvo Airijos kunigaikštystės parlamentas, įkurtas XIII a. kaip aukščiausias Airijos kunigaikštystės įstatymų leidžiamosios valdžios organas. Jo Atstovų rūmai vadinosi Airijos Bendruomenių rūmais. 1800 m., Airijai ir Didžiajai Britanijai pasirašius Sąjungos aktą, Airijos parlamentas buvo paleistas. Iki 1922 m. Airijos deputatai atstovavo šaliai Jungtinės Karalystės Bendruomenių rūmuose. 1919 m. Airijos respublikonai įkurė atskirą vienkamerinį Airijos parlamentą, žinomą kaip Dáil Éireann. Ši revoliucinė asamblėja iš esmės buvo įstatymų leidžiamosios valdžios institucija, valdanti visą Airijos salą. Vis dėlto asamblėja nebuvo pripažinta pagal Jungtinės Karalystės įstatymus.
1920 m., dar egzistuojant Airijos asamblėjai, Jungtinės Karalystės vyriausybė įkūrė Pietų Airijos parlamentą – vietinę įstatymų leidžiamosios valdžios instituciją. Tačiau šią naujai įkurtą instituciją nacionalistai atmetė ir liko ištikimi asamblėjai. Kadangi asamblėja buvo neteisėta pagal Jungtinės Karalystės konstituciją, Britanijos teisės teorijoje yra laikoma, kad Pietų Airijos Bendruomenių rūmai – žemieji Pietų Airijos parlamento rūmai – yra Airijos Atstovų rūmų pirmtakas.
Revoliucinė asamblėja (1919-1922 m.)
1919 m. įkurta revoliucinė asamblėja buvo įsteigta Sinn Féin partijos parlamentarų, kurie atstovavo Airijai Jungtinės Karalystės Bendruomenių rūmuose. Sinn Féin parlamentarai atsisakė pripažinti Jungtinės Karalystės parlamentą ir vietoj to susirinko į pirmąją Airijos asamblėją – vienkamerinę Airijos įstatymų leidžiamąją valdžią, kuri valdė nepriklausomybę pasiskelbusią Airių Respubliką. Revoliucinė asamblėja yra laikoma pirmuoju Airijos parlamentu nuo 1801 m.
Tačiau Airių Respublikos asamblėją tarptautiniu mastu pripažino tik Rusijos TFSR. Pirmasis asamblėjos susitikimas įvyko 1919 m. sausio 21 d. Dubline. Susitikime dalyvavo 27 nariai. Institucija buvo uždrausta rugsėjo mėnesį, o jos nariai buvo priversti susitikti slaptai.
Laisvoji Airijos valstybė (1922-1937 m.)
Airių Respublikos asamblėja 1922 m. buvo pakeista Laisvosios Airijos valstybės parlamentu. Laisvoji Airijos valstybė, kurią sudarė dvidešimt šešios pietinės ir vakarinės Airijos salos grafystės, buvo įkurta pagal 1921 m. Anglų-airių sutartį. Pasirašius sutartį, vienkamerinis Dáil Éireann tapo naujai įkurto Laisvosios Airijos valstybės parlamento – Irachto – žemaisiais rūmais. Jų oficialiu pastatu tapo Leinsterio rūmai.
Kurklių karjeras
thumb|250px|Kurklių karjeras Kurklių karjeras – didelis žvyro ir smėlio karjeras Anykščių rajone, tarp Kurklių miestelio vakarinio pakraščio ir Antanuvkos kaimo, prie kelio. Plotas – ~40 ha. Gylis iki 20 m. Per metus iškasama 100–300 tūkst. m³ žaliavų.
Karjere žvyras pradėtas kasti 1980 m.
1995 m. karjeras privatizuotas. Jį valdo įmonė „Kurklių karjeras“ (žvyro gavyba ir paruošimas, kelių ir melioracijos įrenginių statyba ir remontas). Tiekiamas žvyras, žvirgždas, smėlis, akmenys, skalda, gruntas. 1980–2010 m. įmonei vadovavo generalinis direktorius Kazys Daškevičius, nuo 2010 m. – Dainius Daškevičius.
Bresto tvirtovės apsiaustis
Bresto tvirtovės apsiaustis – Antrojo pasaulinio karo mūšis, vykęs 1941 m. birželio 22 d. – 1941 m. liepos 23 d. tarp Vokietijos ir TSRS kariuomenių. Tai buvo vienas iš pirmųjų TSRS–Vokietijos karo mūšių.
Apsiausties eiga
1941 m. birželio 22 d. Vokietija įsiveržė į SSRS. 04:00 Prasidėjo artilerijos smūgiai. 07:00 iš tvirtovės pasitraukė 6 000 kareivių, o liko 9 000.
Atminimo įamžinimas
1965 m. Bresto tvirtovei oficialiai suteiktas SSRS tvirtovės-didvyrės vardas. Nuo 1971 m. tvirtovė yra memorialinis kompleksas.
Derry City Ladies FC
Derio „Derry City Ladies“ – Šiaurės Airijos futbolo klubas iš Derio. Šis straipsnis apie moterų ekipą, kuri rungtyniavo aukščiausiame divizione. Namų rungtynes žaidžia „Brandywell“ stadione, talpinančiame 3,7 tūkst. žiūrovų.
Istorija
Klubo ištakos siekia 1928 m. Vyrų ekipa rungtyniavo, tačiau dėl pilietinio karo 1972 m. iš lygos pasitraukė ir žaidė Kolreine. Klubas 13 metų žaidė mėgėjų lygose, kol 1985 m. ėmė žaisti.
2003 m.buvo suformuota moterų, merginų ekipa. Rungtyniavo Šiaurės Airijos žemesniuose divizionuose. Nuo 2012 m. sezono rungtyniavo antrojoje pakopoje. 2014 m. sezone liko trečioje vietoje. 2015 m. tapo Pirmojo diviziono nugalėtojomis ir pateko į stipriausią šalies lygą.
Kurėnai II
Kurėnai II – buvęs viensėdis Ukmergės rajono savivaldybėje, netoli Kurėnų I, 8 km nuo Vidiškių.
Okuliarai (12030277)
Okuliarai – ežeras Lietuvoje, Trakų rajone, 9,5 km į šiaurę nuo Trakų. Ežero ilgis iš šiaurės į pietryčius – 0,25 km, plotis – iki 0,11 km. Altitudė 147,4 m. Krantai žemi, tik rytinis krantas aukštesnis, ištisai apaugę medžiais ir krūmais. Ežerą supa miškas, tik rytinėje pakrantėje yra viena Burbiškių kaimo sodyba. Šiaurėje įteka upelis iš Širinės ežero, o pietuose išteka upelis link už 20 m telkšančio dar vieno mažesnio Okuliarų ežero (Bražuolės upės baseinas).
Nyležeris
left|120px
Nyležeris arba Nežeričis – ežeras Lietuvoje, Trakų rajone, 4 km į pietus nuo Aukštadvario. Ežero ilgis iš pietvakarių į šiaurės rytus – 0,15 km, plotis – iki 0,08 km. Altitudė 143,3 m. Krantai daugiausia žemi ir pelkėti. Aplinkui plyti pievos, pietinėje pakrantėje auga miškas. Šiaurės vakaruose išteka upelis link Laužaraisčio ežero (Verknės intako Strūzdos baseinas).
Rumunijos moterų futbolo rinktinė
Rumunijos moterų futbolo rinktinė – nacionalinė šalies moterų rinktinė, Rumunijai atstovaujanti futbolo tarptautinėse varžybose. Suburta 1990 m., o 1990 m. rugsėjo 10 d. sužaidė pirmąsias tarptautines rungtynes prieš Moldovos rinktinę.
Lietuva 1:7 Rumunija
2022 m. rugsėjo 2 d. (penktadienis), 19 val., LFF stadionas: Lietuva – Rumunija.
2010 m. Belgijos Grand Prix
2010 m. Belgijos Grand Prix – 13-tosios 2010 m. Formulės 1 sezono lenktynės. Jos vyko rugpjūčio 27-29 dienomis Spa-Francorchamps trasoje.
Kvalifikacija
Pastabos
Pasaulinė antidopingo agentūra
Pasaulinė antidopingo agentūra arba WADA – pagrindinė pasaulio instancija, kovojanti prieš dopingo vartojimą sporte. Įkurta 1999 m. Tarptautinio olimpinio komiteto iniciatyva. Nuo 2002 m. agentūros būstinė persikėlė į Montrealį, Kanadą.
2010 m. Belgijos Grand Prix
Lenktynės
Pastabos
Pasaulinė antidopingo agentūra
Pasaulinis antidopingo kodeksas
Pasaulinis antidopingo kodeksas pirmą kartą buvo patvirtintas 2003 m. WADA agentūros. 2005 m. priimta Tarptautinė konvencija prieš dopingo vartojimą sporte UNESCO organizacijos, kurios nuostatai priverčia jo reikalavimų laikytis.
2010 m. Belgijos Grand Prix
Čempionato įskaitos po Belgijos GP
Pateiktos tik penkios pirmos vietos.
Pasaulinė antidopingo agentūra
Pasaulinis antidopingo kodeksas
Kodeksas yra pagrindinis visuotinis dokumentas, kuriuo paremta Pasaulinė antidopingo programa sporte. Jo paskirtis – skatinti kovą su dopingo vartojimu visuotinai suderinant pagrindinius antidopingo elementus. Kodeksas parengtas atsižvelgiant į proporcingumo ir žmogaus teisių principus.
Okuliarai (12030278)
Okuliarai – ežeras Lietuvoje, Trakų rajone, 9 km į šiaurę nuo Trakų. Ežero ilgis iš vakarų į rytus – 0,12 km, plotis – iki 0,11 km. Altitudė 147,4 m. Krantai žemi, ištisai apaugę medžiais ir krūmais – ežerą iš visų pusių supa miškas. Šiaurėje įteka upelis iš už 20 m telkšančio dar vieno didesnio Okuliarų ežero, o vakaruose išteka upelis link Neries intako Bražuolės.
Šodžiro Sugimura
(g. 1905 m. balandžio 4 d. - m. 1975 m. sausio 15 d.) – karjerą baigęs japonų futbolininkas, rungtyniavęs Japonijos rinktinėje.
Nacionalinėje komandoje žaidė 1927 m.
Antiphiona
Antiphiona – astrinių (Asteraceae) šeimos augalų gentis.
Fujairah FC
Fudžairos futbolo klubas, o angliškuose šaltiniuose žinomas kaip „Fujairah Club“ arba trumpai Fujairah – JAE futbolo klubas iš Fudžeiros miesto. Namų rungtynes žaidžia Fudžeiros miesto stadione, talpinančiame 10,6 tūkst. žiūrovų.
Istorija
Klubas įkurtas 1968 m. Rungtyniavo žemesniuose divizionuose. 1985–1986, 1989–1990, 2005–2006 m. tapo Pirmojo diviziono nugalėtojais. Patekdavo į stipriausią šalies lygą, bet ilgam joje įsitvirtinti nepavykdavo.
2013–2014 m. sezone Pirmame divizione (II pakopa) liko antroje vietoje, tačiau pateko į stipriausią šalies lygą. 2014–2015 m. sezone profesionalų lygoje buvo devintoje vietoje, o 2015–2016 m. užėmė tryliktą vietą iš keturiolikos dalyvių ir iškrito į žemesnį divizioną.
2016–2017 m. sezone rungtyniavo Pirmame divizione ir iškovojo ketvirtą vietą, o 2017–2018 m. ekipą treniravo legeninis Diego Maradona. Fujairah liko trečioje vietoje, tačiau pateko į aukščiausią lygą. Po sezono argentinietis atsistatydino iš pareigų.
Nuo 2018–2019 m. sezono rungtyniavo aukščiausioje šalies lygoje. 2019–2020 m. čempionatas buvo nutrauktas dėl pandemijos grėsmių, o 2020–2021 m. sezone ekipa liko paskutinėje vietoje ir prarado vietą profesionalų lygoje.
Nuo 2021–2022 m. sezono rungtyniavo Pirmame divizione.
Sezonai
thumb|right|275px|Furaidžos klubo stadionas Šaltinis:
Spalvinė gama
Juoda ir raudona spalvos.
Nagajasu Honda
– karjerą baigęs japonų futbolininkas, rungtyniavęs Japonijos rinktinėje.
Nacionalinėje komandoje žaidė 1927–1930 m.
Mičijo Taki
– karjerą baigęs japonų futbolininkas, rungtyniavęs Japonijos rinktinėje.
Nacionalinėje komandoje žaidė 1927 m.
Launica
Launica – buvęs viensėdis Marijampolės savivaldybėje, 8 km nuo Padovinio.
Żebbuġ Rangers FC
„Żebbuġ Rangers FC“ – Maltos futbolo klubas iš Zebudžo.
Istorija
Klubas įkurtas 1943 m. 2014–15 m. sezone debiutavo aukščiausioje šalies lygoje, bet liko paskutinėje vietoje (dvylitki) ir iškrito į žemesnį divizioną.
2022–2023 m. sezone Premjer lygoje liko tryliktoje vietoje. Po sezono buvo perkelti į žemesnį divizioną.
Paežerėlių ežeras
Paežerėlių ežeras – ežeras Lietuvoje, Trakų rajone, 5 km į pietvakarius nuo Trakų. Ežero ilgis iš vakarų į rytus – 0,35 km, plotis – iki 0,19 km. Altitudė 151,7 m. Ežero dugne susikaupęs storas (iki 8 m) sapropelio sluoksnis. Šiaurinis ir pietinis krantai aukštoki, vakarinis ir rytinis – žemi ir pelkėti. Pelkėtos pakrantės apaugusios medžiais ir krūmais, kitose pakrantėse plyti pievos ir dirbami laukai. Rytuose išteka upelis link čia pat tekančios Margio upės (Strėvos baseinas). Šalia įsikūręs Paežerėlių kaimas.
2015 m. atlikti tyrimai parodė mažą žuvų biomasę ežere.
Alemanų tarmės
Alemanų tarmės – vokiečių kalbos tarmės, vartojamos Vokietijoje, Austrijoje, Šveicarijoje, Italijoje, Lichtenšteine ir Prancūzijoje. Tarmių pavadinimas kilo nuo germanų genčių sąjungos – alemanų. Kaip ir visos vokiečių tarmės, kilo iš germanų prokalbės.
Olimpinių žaidynių miesto rinkimai
Miestų, esančių šalies teritorijoje, kandidatūras olimpinėms žaidynėms rengti iškelia Nacionaliniai olimpiniai komitetai. Kartu automatiškai iškeliama ir parolimpinių žaidynių organizavimo kandidatūra. Nuo Tarptautinio olimpinio komiteto (TOK), kuris sėkmingai perėmė antikos olimpinių žaidynių pavadinimą moderniam sporto renginiui, sukūrimo 1894 m. miestai konkuravo dėl tapimo vasaros ar žiemos olimpiadų miestais-organizatoriais.
Toliau seka kandidatuojančių miestų (vasaros ar žiemos žaidynėms) sąrašas. Iš viso nuo „atgimimo“ Olimpiados organizavimui buvo išrinkti 50 miestų (įtraukti ir besikartojantys): du Rytų Europoje, penki Rytų Azijoje, vienas Pietų Amerikoje, du Okeanijoje, o likę Vakarų Europoje ir Šiaurės Amerikoje. Olimpinių žaidynių niekada neorganizavo Afrikos, Centrinės Amerikos, Vidurinės Azijos, Viduriniųjų Rytų ir Pietų Azijos miestai.
Paprastai miestas-organizatorius išrenkamas TOK sesijos metu apytiksliai septynerius metus prieš žaidynes; pavyzdžiui, 2014 m. žiemos olimpines žaidynes buvo paskirta rengti Sočiui 2007 m. liepos 4 d., o 2016 m. vasaros olimpiada paskirta Rio de Žaneirui 2009 m. spalio 2 d. 2018 m. žiemos olimpinės žaidynės paskirtos Pjongčangui 2011 m. liepos 6 d., 2020 m. vasaros olimpinės žaidynės – Tokijui 2013 m. rugsėjo 7 d.. Šiuo metu vyksta 2002 m. Olimpiados miesto-organiatoriaus rinkimai, kurie baigsis 2015 metais.
TOK-TPK bendradarbiavimas
2001 m. liepos mėn. Tarptautinis olimpinis komitetas (TOK) ir Tarptautinis parolimpinis komitetas (TPK) pasirašė sutartį, kurioje numatyta, jog kandidatuojant olimpinių žaidinių organizavimui automatiškai kandidatuojama ir parolimpinėms žaidynėms. Sutarties sąlygos pradėtos vykdyti 2008 m. vasaros parolimpinėse žaidynėse Pekine ir 2010 m. žiemos parolimpinėse žaidynėse Vankuveryje. Tačiau jau 2002, 2004 ir 2006 metais egzistavo tik vienas organizacinis komitetas olimpinėms ir parolimpinėms žaidynėms. Sutartis papildyta 2003 m., papildymas pasirašytas 2006 m. liepos mėn.
Visų laikų vasaros Olimpiadų kandidatai
{| cellspacing="0" cellpadding="0"
Kandidatavimų skaičius pagal valstybę
{| cellspacing="0" cellpadding="0"
Jasuo Harujama
(g. 1906 m. balandžio 4 d. - m. 1987 m. birželio 17 d.) – karjerą baigęs japonų futbolininkas, rungtyniavęs Japonijos rinktinėje.
Nacionalinėje komandoje žaidė 1927–1930 m.
Antro rango armijos komisaras
Antro rango armijos komisaras  – politinių darbuotojų (komisarų) karinis laipsnis Raudonojoje armijoje 1935–1943 m., atitikęs karinį laipsnį antro rango komandarmas. Aukštesnis laipsnis – pirmo rango armijos komisaras (atitiko laipsnį pirmo rango komandarmas), žemesnis laipsnis – korpuso komisaras (atitiko laipsnį komkoras).
Laipsnis įvestas kartu su kitais asmeniniais kariniais laipsniais 1935 m. rugsėjo 22 d. TSRS CVK ir TSRS LKT nutarimu. 1942 m. spalio 19 d. VGK nutarimu karinių komisarų institutas buvo panaikintas. Visi antro rango komisarai gavo atitinkamus armijos ar laivyno laipsnius.
Skiriamieji ženklai
Antro rango armijos komisaro skiriamieji ženklai – apykakliniuose antsiuvuose po keturis rombus be kariuomenės rūšies emblemos bei bendras visų politinių darbuotojų ženklas (prisiūta raudona penkiakampė žvaigždė su pjautuvu ir kūju ant abiejų rankovių virš rankogalių. 1941 m. rugpjūčio 1 d. buvo nurodyta šiuos žvaigždės pavidalo antsiuvus nebenešioti.
Aristavėlės kapinių koplyčia
Aristavėlės kapinių koplyčia – buvusi koplyčia, iki 1996 m. stovėjusi Kėdainių rajone, Vilainių seniūnijoje, Aristavėlės kaimo senosiose kapinėse. Išlikę buvusios medinės koplyčios pamatai su rūsiais, senieji jos aplinkos kryžiai. Objekto liekanos 1992 m. įrašytos į Kultūros vertybių registrą, yra vietinės reikšmės paminklas. Aristavėlė priklauso Kėdainių Šv. Jurgio parapijai.
Koplyčios vietoje stūkso akmenų ir plytų mūro pamatai, dvi plytų mūro sienų su cilindriniais skliautais laidojimo kriptos. Šiaurės rytinėje buvusios koplyčios dalyje sumūryta beveik kvadratinio plano 4,5 x 4,36 m dydžio kripta, vakariniame koplyčios šone – 2,84 x 2,81 m dydžio kvadratinio plano kripta. Du karstai, buvę kriptose, perduoti saugoti Kėdainių krašto muziejuje.
Istorija
Aristavėlės katalikų koplyčia pastatyta 1744 m. Joje buvo laidojama Medėkšų giminė.
Dėl avarinės būklės 1996 m. buvo išardyta koplyčios pastato antžeminė dalis. Šaltiniai nurodo, kad 1997 m. altoriaus liekanos buvo perkeltos į Dotnuvos bažnyčią.
Anksčiau Aristavėlėje stovėjo Aristavėlės dvaras (iškeltas į Rumšiškių liaudies buities muziejų).
Vecdolės pilis
Vecdolės pilis – buvusi pilis Vidžemėje, Dolės saloje, Salaspilio savivaldybės teritorijoje, Salaspilio pagastas, Latvija.
Pilis
Pilis pastatyta XI a. pabaigoje Dauguvos upės kairiajame krante esančioje Dolės saloje. Dalį salos dabar užliejusi Rygos hidroelektrinės užtvanka.
Pakojys
left|120px
Pakojys – ežeras Lietuvoje, Trakų rajone, 3,5 km į šiaurės rytus nuo Grendavės. Ežero ilgis iš šiaurės į pietus – 0,56 km, plotis – iki 0,19 km. Altitudė 133,1 m. Vakarinis ir rytinis krantai labai aukšti, šiaurinis ir pietinis – žemi. Ežerą beveik iš visų pusių supa miškas. Pietuose išteka Kojos upelis link Vilkokšnio ežero (Verknės baseinas). Pietinėje pakrantėje įsikūrusi dalis Žuklijų kaimo.
Linfield Ladies FC
Belfasto „Linfield Ladies“ – Šiaurės Airijos futbolo klubas iš Belfasto. Šis straipnis apie moterų ekipą, kuri rungtyniavo aukščiausiame divizione. Namų rungtynes žaidžia „Midgley Park“ stadione.
Istorija
2016, 2017, 2018 ir 2019 m. tapo Šiaurės Airijos čempionėmis.
2022 m. liko ketvirtoje vietoje vietoje.
2023 m. įvyko klubo re-brendingas.
Sudėtis
Atnaujinta: 2023 m. balandžio 22 d.
Takeo Vakabajaši
(g. 1907 m. rugpjūčio 29 d. - m. 1937 m. rugpjūčio 7 d.) – karjerą baigęs japonų futbolininkas, rungtyniavęs Japonijos rinktinėje.
Nacionalinėje komandoje žaidė 1930 m.
Liuliškės
Liuliškės – buvęs viensėdis Zarasų rajono savivaldybėje, 7 km nuo Sadūnų.
CD Universidad Católica del Ecuador
Club Deportivo de la Universidad Católica del Ecuador, o trumpiau vadinamas Universidad Católica – profesionalus Ekvadoro futbolo klubas, rungtyniaujantis aukščiausioje lygoje. Įsikūręs šalies sostinėje Kite. Namų rungtynes žaidžia „Atahualpos“ olimpiniame stadione, talpinančiame daugiau nei 35 tūkst. žiūrovų.
Istorija
1989 m. sezoną praleido antroje pakopoje, o nuo 1990 m. kurį laiką rungtyniavo A serijoje.
2011 m. B serijoje liko trečioje vietoje, o 2012 m. tapo šio diviziono nugalėtojais.
Nuo 2013 m. rungtyniavo A serijoje, 2022 m. užėmė antrą vietą.
2009 m. pasaulio moterų rankinio čempionatas
Čempionato nugalėtoja ketvirtą kartą tapo Rusijos rinktinė. Rusijai atstovavusi Liudmila Postnova paskelbta geriausia čempionato žaidėja.
Arenos
Varžybos vyko šešiuose Dziangsu provincijos miestuose:
Lietuvos vaikinų iki 17 m. futbolo rinktinė
Sudėtis
! colspan="9" bgcolor="#B0D3FB" align="left" |
! colspan="9" bgcolor="#B0D3FB" align="left" | Kiti žaidėjai, kviesti į rinktinę 2023 m. –
Žaidėjai kviesti į Lietuvos U-17 rinktinę 2022 m.
2021-2022 m. UEFA Europos U17 čempionato atranka
2021-2022 m. Europos U17 čempionato atrankos varžybos vyko 2021 m. spalio–lapkričio mėn. Lietuvos rinktinė varžėsi su Švedijos (0:8), Čekijos (0:4) ir Latvijos (1:4) U17 rinktinėmis. Lietuva užėmė IV vietą grupėje ir į tolimesnį etapą nepateko.
2022-2023 m. UEFA Europos U17 čempionato atranka
2022-2023 m. Europos U17 čempionato atrankos varžybos vyko 2022 m. spalio mėn. Gruzijoje. Lietuvos rinktinė varžėsi su Anglijos (1:3), Izraelio (1:1) ir Gruzijos (0:3) U17 rinktinėmis. Lietuva užėmė IV vietą grupėje ir į tolimesnį etapą nepateko.
2023-2024 m. UEFA Europos U17 čempionato atranka
2023-2024 m. Europos U17 čempionato atrankos varžybos vyks 2023 m. spalio mėn. Gruzijoje. Lietuvos rinktinė varžysis su Danijos, Austrijos ir Gruzijos U17 rinktinėmis. 2023 m. tap pat buvo renkama ir U-16 rinktinė.
Tarptautinis PEN klubas
Tarptautinis PEN klubas – nepolitinė organizacija, ginanti kūrybinę rašytojų ir kitų kūrėjų laisvę, menininkus, pasaulyje persekiojamus už įsitikinimus, siekianti, kad literatūra, nepriklausomai nuo ideologinių bei politinių doktrinų, būtų išsaugota kaip bendra tautų vertybė, besirūpinanti, kad nebūtų kurstoma rasinė, klasinė ir tautinė neapykanta, kad pasaulyje būtų įgyvendintas tautų taikaus sambūvio idealas. Įkurtas 1921 m. Londone grupės anglų rašytojų iniciatyva.
Šiuo metu Tarptautinio PEN klubo centrai veikia daugiau nei šimte pasaulio šalių ir vienija daugiau nei penkiolika tūkstančių narių. Jų veiklą koordinuoja Londone įsikūrusi centrinė būstinė.
Tarptautiniame PEN klube veikia keturi komitetai: Kalinamų rašytojų, Taikos, Lingvistinių teisių ir Moterų.
Pasaulio rašytojų asociacijos nariais buvo ir tebėra žymūs rašytojai, tarp jų ir keliolika Nobelio premijos laureatų: Česlovas Milošas, Nadine Gordimer, Günteris Grassas; Josephas Conradas, George’as Bernardas Shaw, Haroldas Pinteris, Margaret Atwood, J. K. Rowling ir kt. Tarptautiniam PEN klubui yra vadovavę Johnas Galsworthy’s, H.G. Wellsas, Alberto Moravia, Heinrichas Böllis, Arthuras Milleris, Mario Vargas Llosa ir kt.
Pavadinimas
PEN akronimas yra sudarytas iš anglų kalbos žodžių Poets, Essayists ir Novelists (liet. poetai, eseistai, prozininkai) pirmųjų raidžių.
Chartija
Tarptautinis PEN klubas teigia, kad:
Lietuvoje
1989 m. vasario 23 d. lietuvių literatūros kūrėjų grupė pasirašė Tarptautinio PEN Klubo Chartiją ir įsteigė šios pasaulio rašytojų asociacijos lietuvių centrą. 1989 m. gegužės 11 d. Tarptautinio PEN klubo kongrese Mastrichte (Olandija) Lietuvių PEN centras buvo priimtas visateisiu klubo nariu ir įregistruotas organizacijos valdybos būstinėje Londone. Lietuvių PEN centras anuomet buvo pirmoji lietuvių visuomeninė organizacija, priimta į pasaulinę visuomeninių organizacijų bendriją, nepriklausomai nuo SSRS. 1990 m. gruodžio 27 d. įvykęs visuotinis susirinkimas patvirtino Lietuvių PEN centro įstatus.
Pembroke Athleta FC
Pembroke Athleta – Maltos futbolo klubas iš Pembruko.
Istorija
2014 m. debiutavo antroje pakopoje ir užėmė antrą vietą, tuo pačiu užsitikrino teisę dalyvauti elito pirmenybėse.
2015 m. debiutavo elito pirmenybėse ir užėmė aštuntąją vietą.
2016-2017 m. sezone liko paskutinėje vietoje (dvylikti) ir iškrito į žemesnį divizioną.
2022–2023 m. sezone rungtyniavo IZIBET Amateur League (III pakopa) ir A grupėje liko aštuntoje vietoje.
Pikčiukas
Pikčiukas – ežeras Lietuvoje, Trakų rajone, 5 kmk į rytus nuo Dusmenų. Ežero ilgis iš vakarų į rytus – 0,25 km, plotis – iki 0,19 km. Altitudė 140 m. Krantai aukštoki, ištisai apaugę siauru medžių ir krūmų ruožu. Aplinkui plyti dirbami laukai, tik iš rytų prieina Sodolnikų miškas. Vakaruose išteka upelis link Švenčiaus ežero (Varėnės intako Musės baseinas). Šalia įsikūręs Bakaloriškių kaimas.
Olivier Rommens
Olivje Romensas (Olivier Rommens, g. 1995 m. vasario 3 d.) – futbolininkas iš Belgijos, saugas. Atstovavo Marijampolės „Sūduvai“.
NAC Breda
2016 m. saugas persikėlė į Bredos NAC. Buvo pasirašyta dvejų metų sutartis.
TOP Oss
Nuo 2019-ųjų atstovavo „TOP Oss“ klubui. Debiutavo 2019 m. sausio 19 d. rungtynėse prieš FC Den Bosch.
FK Sūduva
Nuo 2021 m. liepos mėn. „Sūduvos“ klubo narys. Sutartis sudaryta iki 2023 m. sezono pabaigos.
Debiutavo „Sūduvos“ ekipoje prieš Čenstakavos „Raków“, kai buvo žaidžiamos pirmosios 2021/22 m. Konferencijų lygos antrojo atrankos etapo rungtynės Marijampolėje, kurios įvyko 2021 m. liepos 22 d. ir baigėsi nulinėmis lygiosiomis (0:0).
A lygoje debiutavo 2021 m. rugpjūčio 2 d. rungtynėse prieš Kauno Žalgirį, kai pasirodė po keitimo ir sužaidė 26 minutes. Galutinis rungtynių rezultatas 3:3.
2021 m. rugpjūčio 7 d. A lygos rungtynėse prieš FK Panevėžys, pelnė antrą rungtynių įvartį ir padidino savo ekipos persvarą (2:0). Jose marijampoliečiai efektingai sutriuškino panevėžiečius rezultatu 3:0.
2021 m. rugsėjo 26 d. pasižymėjo pelnydamas įvartį rungtynėse prieš FK Banga. Marijampoliečiai nugalėjo varžovus rezultatu 4:0.
Estijoje
2023 m. vasario mėn. tapo žinoma, kad atstovaus JK Nõmme Kalju (Estija).
Statistika
Spalvų reikšmės:
Širo Tešima
(g. 1907 m. vasario 26 d. - m. 1982 m. lapkričio 6 d.) – karjerą baigęs japonų futbolininkas, rungtyniavęs Japonijos rinktinėje.
Nacionalinėje komandoje žaidė 1930 m.
Nacių simboliai
Nacių simboliai – Vokietijos Trečiojo Reicho ir Vokietijos nacionalsocialistinės darbininkų partijos naudota simbolika.
XX a. Vokietijos nacionalsocialistinė darbininkų partija naudojo daug vaizdinių simbolių, ypač svastiką, kuri dažniausiai vaizduota ant nacistinės Vokietijos vėliavos. Nuo 1933 m. nacių svastika – tapo visos šalies piliečių kasdienybe, o 1935 m. įstatymu buvo įtvirtinta kaip valstybės simbolis.
Svastika
miniatiūra|Svastika buvo pirmasis [[Nacizmas|nacizmo simbolis.]]
Juodos, baltos ir raudonos spalvų derinys pasiskolintas iš Vokietijos imperijos vėliavų. Naciai pasmerkė Veimaro respublikos vėliavą, kurią iki šiol naudoja Vokietijos Federacinė Respublika.
Knygoje „Mano kova“ (Mein Kampf) Adolfas Hitleris paaiškino, ką reiškia nacių vėliava: ''Raudona – visuomenės nuostata, kuria paremtas šis judėjimas. Balta – valstybė. Svastika išreiškė vokiečių tautos misiją siekti arijų rasės pergalės ir taip pat kūrybinio darbo idealo triumfą.''
Šiandien tokios šalys kaip Vokietija, Austrija, Prancūzija, Lietuva, Latvija, Lenkija, Ukraina, Brazilija ir Izraelis draudžia nacių simbolius, o viešą jų demonstravimą ne mokymosi tikslais laiko kriminaliniu nusikaltimu. 2018 m. rugpjūčio 9 d. Vokietija suteikė teisę naudoti svastiką ir kitus nacių simbolius kompiuteriniuose žaidimuose.
Naudojimas
Nacistinis režimas vyriausybines institucijas skatino atsisakyti religinių simbolių tokių kaip kryžius, šventųjų paveikslai ir kt. alt=|miniatiūra|Erelis virš svastikos. Naudotas (1933 – 1945 m.) thumb|Supaprastintas [[keltiškasis kryžius yra naudojamas daugelio neonacių grupuočių.]]
Kiti simboliai
Kiti Vokietijos nacionalsocialistinė darbininkų partijos naudoti simboliai:
Runos
Runos buvo naudojamos nacių partijos ir iki dabar naudojamos neonacių grupuočių, kurios sieja save su germaniškomis tradicijomis.
Neonacių simboliai
Daugelis nacionalsocialistų partijos simbolių buvo perimti neonacių.
Tačiau neonaciai taip pat naudoja keletą naujų simbolių:
Mickiškės apylinkė
Mickiškės apylinkė – Lietuvos TSR administracinis-teritorinis vienetas šiaurės vakarų Lietuvoje.
Istorija
Apylinkė įkurta užėjus sovietams XX a. 5-ajame dešimtmetyje. 1949 m. buvo Tryškių valsčiuje, 1950 m. priskirta naujam Kuršėnų rajonui. Panaikinta 1954 m. gegužės 25 d. prijungiant prie Biliūniškių apylinkės.
FK Atmosfera (2012)
Istorija
Klubas įkurtas 2012 m. ir pavadintas sovietmečiu veikusio klubo garbei.
2013 m. klubas debiutavo II lygos, vakarų zonos pirmenybėse ir užėmė šeštą vietą. 2014 m. buvo devinti, 2015 m. šešti.
2016 m. klubas nedalyvavo jokiose didžiojo futbolo pirmenybėse.
2017 m. sugrįžo į II lygos, vakarų zonos pirmenybes. 2017 m. jose buvo septinti, o 2018 užėmė trečią vietą.
Nuo 2019 m. Pirmoje lygoje
2019 m. sėkmingai licencijavosi Pirmos lygos pirmenybėms. Žaidimas buvo prastas ir komanda sunkiai rinko taškus. Ilgą laiką buvo be pergalių. Iš šešioliktos vietos į penkioliktą pakilo, kai iš pirmenybių buvo pašalinta Stumbras B ekipa. Sezono pabaigoje nugalėjo beviltiškai žaidusį FC Pakruojis ir Žalgiris B. Galutinėje komandų rikiuotėje užėmė keturioliktą vietą, aplenkusi sezono pabaigoje merdėjusią FC Pakruojis.
2021 m. rugsėjo mėn. prasidėjo merginų ekipos formavimas, kuris iš esmės baigtas lapkričio mėn. Planuojama, kad ekipa dalyvaus 2022 m. LMFA I lyga.
2022 m. klubas gavo licenciją po apeliacijos. ir rungtyniavo 2022 m. Pirmoje lygoje. Iš šešiolikos dalyvių liko penkioliktoje vietoje.
2023 m. gavo Pirmos lygos licenciją, tačiau vistik buvo perkelti į 2023 m. Antrą lygą.
Stadionai
Komanda gali žaisti Mažeikių miesto centriniame stadione arba Mažeikių dirbtinės dangos stadione.
Sudėtis
Atnaujinta:
v
(kapitonas) 12px v v ! colspan="9" bgcolor="#B0D3FB" align="left" | ? v ! colspan="9" bgcolor="#B0D3FB" align="left" | Legionieriai (浅野 崇斗), gynėjas.
(Петар Рогановић), atraminis saugas, saugas.
Nuo 2022 m. spalio mėn.
Nuo 2022 m. spalio Marius Šluta
Miškiniai (Eitminiškės)
Miškiniai – buvęs kaimas Vilniaus rajono savivaldybėje, 6 km nuo Eitminiškių.
Korona (reikšmės)
Korona (< 'karūna') gali reikšti:
Dirvonėnų apylinkė
Dirvonėnų apylinkė sovietmečiu buvo:
Muravenka
Muravenka – buvęs viensėdis Kelmės rajono savivaldybėje, 4 km nuo Adomaičių.
Hideo Šinodžima
(g. 1910 m. sausio 21 d. - m. 1975 m. vasario 11 d.) – karjerą baigęs japonų futbolininkas, rungtyniavęs Japonijos rinktinėje.
Nacionalinėje komandoje žaidė 1930 m.
Indijos kalnų geležinkeliai
Indijos kalnų geležinkeliai – kalnuose nutiesti geležinkeliai Indijoje, UNESCO Pasaulio kultūros paveldo objektas. Į Pasaulio paveldo sąrašą įtraukti trys geležinkeliai: Dardžilingo Himalajų geležinkelis, Nylgirių kalnų geležinkelis ir Kalkos–Šimlos geležinkelis. Pasaulio paveldo komitetui įteikta paraiška įtraukti į sąrašą ir Materano kalvų geležinkelį bei Kangros slėnio geležinkelį. Visi 5 geležinkeliai – siaurieji, Nylgirių kalnų geležinkelis – vienintelis Indijoje su krumpliniu bėgiu.
Dardžilingo Himalajų geležinkelis
Dardžilingo Himalajų geležinkelis – 610 mm vėžės, 88 km ilgio siaurukas, jungia Vakarų Bengalijos miestus Siligurį ir Dardžilingą. Prasideda Niu Džalpaigurio stotyje, Siliguryje, 100 m vjl. ir baigiasi Dardžilinge, 2 200 m vjl. Aukščiausias punktas trasoje – Gumo stotis, 2 258 m vjl. (aukščiausiai esanti geležinkelio stotis Indijoje).
Pradėtas tiesti 1879, baigtas 1881 m. liepą, vėlesniais metais tobulintas, mažinant nuolydžius. Nukentėjo per žemės drebėjimą 1897 m., buvo atnaujintas. 1920 m. geležinkeliu pervežta 263 082 keleivių ir apie 61 704 t krovinių.
Dideliam nuolydžiui įveikti trasoje įrengtos 4 spiralinės kilpos ir 4 zigzagai („Z“ raidės plano geležinkelio atkarpos, kuriomis, keisdamas važiavimo kryptį, traukinys įveikia stačią įkalnę). Traukiniams vis dar naudojama garvežių trauka; garvežių traukos išsaugojimo buvo reikalaujama, įtraukiant geležinkelį į Pasaulio paveldo sąrašą 1999 m.
Nylgirių kalnų geležinkelis
Nylgirių kalnų geležinkelis – 1000 mm vėžės, 46 km ilgio siaurukas Tamilnado valstijoje tarp Metupalajamo, 326 m vjl., ir Udagamandalamo (Utakamundo), 2 203 m vjl. Geležinkelis nutiestas per Nylgirių kalvas ir yra vienintelis Indijoje su krumpliniu bėgiu. Linijoje yra 208 kreivės, 16 tunelių ir 250 tiltų. Kelionė aukštyn trunka 290 min (4,8 h), žemyn – 215 min (3,6 h). Ruožas su krumpliniu bėgiu yra apie 20 km ilgio, prasideda Kalaro ir baigiasi Kūnūro stotyje; didžiausias ruožo nuolydis – 8,33 %. Šiam ruožui įveikti naudojami specialūs X klasės garvežiai su krumpliaračiu.
Geležinkelis nutiestas iki Kūnūro stoties 1899 m., 1908 m. prailgintas iki Udagamandalamo. Į Pasaulio paveldo sąrašą įtrauktas 2005 m.
Kalkos–Šimlos geležinkelis
Kalkos–Šimlos geležinkelis – 96 km ilgio, 762 mm vėžės siaurukas Himačal Pradešo valstijoje. Tiestas 1898–1903 m. Prasideda Kalkoje, Harjanos valstijoje, 656 m vjl., baigiasi Šimloje, 2 075 m vjl., Himalajų papėdėje. Turi 20 stočių, 919 kreivių, 102 tunelius (ilgiausias – 1143 m) ir 864 tiltus, daugelis tiltų – daugiaarkiai, primenantys romėnų akvedukus. Didžiausias nuolydis – 3 %.
Perfect Blue
Perfect Blue  – 1997 m. japonų animacinis psichologinis trileris, režisuotas Satoši Kon. Scenarijų pagal to paties pavadinimo Jošikadzu Takeučio (Yoshikazu Takeuchi) romaną filmui parašė Sadajukis Murajus (Sadayuki Murai). Filmas sukurtas „Madhouse“ studijoje.
Filme pasakojama apie Mimą Kirigoę, japonų pop muzikos dievaitę ir grupės „CHAM!“ narę, kuri nusprendžia siekti aktorės karjeros. Kai kurie jos gerbėjai yra nepatenkinti tokiu staigiu jos karjeros pokrypiu, ypač persekiotojas, vardu Me-Mania. Jos karjerai besitęsiant, Mimos pasaulis vis labiau primena Alfredo Hičkoko kūrinius: realybė ir iliuzijos laipsniškai persipina; Mima suvokia, kad Me-Mania yra mažiausias jos rūpestis.
Siužetas
Mima Kirigoė, pagrindinė J-pop grupės „CHAM!“ vokalistė, nusprendžia siekti aktorės karjeros. Pirmasis jos projektas yra tiesiai į video kasetes leidžiama kriminalinė drama „Double Bind“. Kai kurie jos gerbėjai yra nepatenkinti jos karjeros ir pačios Mimos asmenybės pasikeitimu, įskaitant persekiotoją, žinomą Me-Mania vardu. Netrukus po grupės palikimo Mima faksu gauna anoniminį laišką, kuriame ji išvadinta išdavike. Ji taip pat atranda tinklalapį, pavadintą Mimos kambarys, kuriame publikuojami detalūs tariamai jos pačios rašyto dienoraščio įrašai. Apie tai ji praneša savo vadybininkei, buvusiai pop žvaigždei Rumi Hidakai, bet ši pataria jai nekreipti į tai dėmesio.
Tuo tarpu „Double Bind“ filmavimo aikštelėje Mimai pavyksta gauti didesnį vaidmenį. Tačiau jai tenka striptizo klube išprievartautos aukos vaidmuo. Rumi perspėja, kad tai sugadins jos reputaciją, bet Mima sutinka su filmavimo sąlygomis. Vis dėlto matyti, kad ji abejoja. Scenos atmosfera ją taip sutraumuoja, kad jai imasi reikštis iliuzijos. Ji nebesugeba atskirti savo tikrojo gyvenimo nuo pramogų verslo.
Nužudomi keletas kūrybinės grupės narių. Mima randa įkalčių, rodančių, kad ji yra pagrindinė įtariamoji. Negana to, intensyvėjantis jos psichikos nestabilumas priverčia ją suabejoti savo pačios nekaltumu. Pasirodo, kad tariamai Mimos kambarį sukūrusiam persekiotojui reiškiasi haliucinacijos. Jis užsipuola Mimą ir mėgina ją išprievartauti. Mima besigindama nubloškia persekiotoją su plaktuku ir pasprunka kreiptis pagalbos pas vienintelį jai likusį ramstį – vadybininkę Rumi. Mimai susidūrus su Rumi, ji pamato, kad Rumi vilki Mimos „CHAM!“ kostiumo kopiją ir elgiasi tarsi būtų tikroji Mima. Išaiškėja, kad persekiotojas tebuvo atpirkimo ožys.
Po vaikymosi po miestą Mimai galiausiai pavyksta besiginantis suluošinti Rumi. Rumi nepasveiksta nuo haliucinacijų ir atsiduria psichiatrinėje. Mima susitaiko su savo išgyvenimais ir žengia tolimesnį žingsnį savo gyvenime su naujai rastais savarankiškumu ir pasitikėjimu.
Atsiliepimai
Žurnalas „Time“ filmą įtraukė į savo top 5 anime filmų DVD sąrašą.
„Perfect Blue“ skirta 25-a vieta britų žurnalo „Total Film“ visų laikų animacinių filmų sąraše.
Rasta pastebimų panašumų tarp „Perfect Blue“ ir Dareno Aronofskio filmų „Rekviem svajonei“ ir „Juodoji gulbė“.
Lentvario vandens jėgainė
Lentvario vandens jėgainė – mažoji hidroelektrinė Lentvario miesto šiaurėje, šalia Lentvario parko. Nors manoma, kad hidroelektrinė stovi ant Saidės upelio, bet iš tikrųjų ji tik išleidžia vandenį į Saidės upelį, o ima vandenį iš ežerų specialiu dirbtiniu kanalu 8,3 km nuo žiočių. Šalia yra nuotekų valymo įrenginiai.
Istorija
HE istorija susijusi su Tiškevičių parko istorija, yra to parko infrastruktūros dalis ir tarnavo kaip malūnas. Šioje vietoje pastatyta vandens jėgainė pradėjo veikti 1949 m. ar 1951 m., buvo pirmoji po II pasaulinio karo pastatyta Lietuvoje hidroelektrinė. Veikė iki 1978 m. Elektrinė po karo aprūpino Lentvarį elektra, dirbdavo 2 valandas ryte ir 2 valandas vakare. Ilgainiui Lietuvoje plėtojant centralizuotą elektros gamybą ir tinklų sistemas, Lentvario HE kaip ir daugelis to meto mažų elektrinių pamažu virto griuvėsiais.
Atkūrus Nepriklausomybę, atgaivinta hidroenergetikos entuziasto dr. Mindaugo Krakausko. Iš jėgainės buvo likę pusė sienų, betoninės grindys ir po jomis esantis betoninis tunelis vandeniui nuvesti iš turbinos į Saidės upelį. Lentvario HE buvo atstatyta ir pradėjo veikti 1997 m.
Techniniai duomenys
Jėgainės elektrinis galingumas – 0,06 MWe. 2011 m. Lentvario hidroelektrinėje buvo pagamintos 31 MWh elektros energijos. Maksimalus slėgio aukštis 24 m, vandens telkinio plotas 29 ha.
Gyvenvietė
Sovietmečiu kai kurie ūkio subjektai buvo apskaitomi kaip atskirtos gyvenvietės. Taip buvo ir su Lentvario HE, kuri 1959–1989 m. gyventojų surašymuose buvo apskaityta kaip gyvenvietė.
Nadpajiesys
Nadpajiesys – buvęs kaimas Marijampolės savivaldybėje, 7 km nuo Igliaukos.
Tadao Takajama
(g. 1904 m. birželio 24 d. - m. 1980 m. liepos 1 d.) – karjerą baigęs japonų futbolininkas, rungtyniavęs Japonijos rinktinėje.
Nacionalinėje komandoje žaidė 1930 m.
Klarksvilis
Klarksvilis  – miestas JAV, Tenesio valstijos šiaurėje. Montgomerio apygardos administracinis centras. Įsikūręs Kamberlando ir Raudonosios upių santakoje, apie 65 km į šiaurės vakarus nuo Nešvilio. 2010 m. JAV gyventojų surašymo duomenimis, mieste gyveno 132 tūkst. gyventojų.
Veikia Ostino Pi valstijos universitetas. Netoliese įsikūrusi Fort Kampbelo karinė bazė.
Istorija
Klarksvilis įkurtas 1784 m. ir pavadintas generolo Džordžo Rodžerso Klarko, pasienio kovotojo ir JAV nepriklausomybės karo didvyrio, bei keliautojo Viljamo Klarko brolio, garbei. XVIII a. gausiai prekiauta tabaku. XIX a. suintensyvėjo prekyba Kamberlando upe. Miestas eksportavo miltus, tabaką, medvilnę, kukurūzus į tokius uostus kaip Naujasis Orleanas ir Pitsburgas palei Ohajo ir Misisipės upes. Pilietinio karo metais miestas regėjo keletą mūšių tarp abiejų kovojančių pusių. XX a. Klarksvilis pagarsėjo kaip savanorių miestas, nes dauguma vyrų savanoriškai įstojo į kariuomenę kariauti abiejuose pasauliniuose karuose.
1999 m. miestas nukentėjo nuo stipraus tornado. 2010 m. miesto apylinkes užliejo potvynis.